2016.gada \_\_.martā Noteikumi Nr.

Rīgā (prot. Nr. .§)

**Nacionālās metroloģijas institūcijas pakalpojumu maksas noteikšanas un apstiprināšanas kārtība**

Izdoti saskaņā ar Valsts pārvaldes iekārtas likuma 43.1 panta otro daļu

1. Noteikumi nosaka Nacionālās metroloģijas institūcijas valsts pārvaldes uzdevuma ietvaros sniegto pakalpojumu maksas apmēra noteikšanas un apstiprināšanas kārtību, kā arī atbrīvojumus no tās.

2. Nacionālā metroloģijas institūcija sagatavo un iesniedz Ekonomikas ministrijā saskaņošanai valsts pārvaldes uzdevuma ietvaros sniegto pakalpojumu maksu (turpmāk - cenrāža) projektu, kā arī izvērstu šo maksu aprēķina atspoguļojumu atbilstoši šo Noteikumu Pielikumā Nr.1 un Pielikumā Nr.2 noteiktajām formām.

3. Pakalpojumu maksas nosakāmas tādā līmenī, kas sedz šo pakalpojumu sniegšanas izmaksas.

4. Nacionālā metroloģijas institūcija cenrāža projektā var noteikt atbrīvojumus no noteiktajām maksām paredzot, ka tie ir pamatoti, samērīgi un nerada nevienlīdzīgas konkurences situāciju pakalpojumu saņēmēju starpā.

5. Ekonomikas ministrija iepazīstas ar cenrāža projektu un virza to izskatīšanai saskaņā ar normatīvajiem aktiem par mērījumu vienotību izveidotajā Nacionālajā metroloģijas padomē ne vēlāk kā mēneša laikā no saņemšanas, kā arī izsūta cenrāža projektu Nacionālās metroloģijas padomes locekļiem izvērtēšanai četrpadsmit dienas pirms Nacionālās metroloģijas padomes sēdes.

6. Cenrāža projektu izskata Nacionālās metroloģijas padomes sēdē un lemj atbilstoši Nacionālās metroloģijas padomes lēmumu pieņemšanas procedūrai.

5. Ekonomikas ministrija, izvērtējot cenrāža projektu un Nacionālās metroloģijas padomes viedokli par to, četrpadsmit dienu laikā pēc cenrāža projekta izskatīšanas Nacionālajā metroloģijas padomē pieņem lēmumu par cenrāža projekta saskaņošanu un attiecīgi informē Nacionālo metroloģijas institūciju.

7. Ja Ekonomikas ministrija saskaņo sagatavoto cenrāža projektu, Nacionālā metroloģijas institūcija apstiprina cenrādi, kuru dara publiski pieejamu un piemēro Nacionālās metroloģijas institūcijas valsts pārvaldes uzdevuma ietvaros sniegto pakalpojumu saņēmējiem.

8. Ja Ekonomikas ministrija nesaskaņo sagatavoto cenrāža projektu, Nacionālā metroloģijas institūcija veic nepieciešamos cenrāža projekta precizējumus un atkāroti virza cenrāža projektu saskaņošanai šajos noteikumos noteiktajā kārtībā.

Ministru prezidents M.Kučinskis

# Ministru prezidenta biedrs,

Ekonomikas ministrs A.Ašeradens

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iesniedzējs:

Ekonomikas ministrijas

Valsts sekretāra pienākumu izpildītājs –

Valsts sekretāra vietnieks R.Aleksejenko

25.02.2016 11:14

307

G.Zadraks, 67013058  
Gints.Zadraks@em.gov.lv